Diari Oficial de la Generalitat Valenciana


Sumari del DOGV 6782, del 25-05-2012 (2012/4669)

Notificació de la interlocutòria dictada en el procediment d'adopció número 1034/2011.
--------------------------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4669


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1034/2011. [2012/4669]  
Assumpte civil 001034/2011  
Alexandre Ros Ros, secretari del Jutjat de Primera Instància número 7 de Castelló de la Plana.  
En el juí referenciat s'ha dictat la resolució que, literalment, és com es diu:  
«Interlocutòria número 109/2012  
Magistrat jutge: José Luis Conde-Pumpido García.  
Castelló de la Plana, 26 d'abril de 2012  
Antecedents de fet  
Primer. En data 1 d'agost de 2011, el lletrat habilitat de la Generalitat Valenciana, en representació de l'entitat pública a què es referixen els articles 172, 173 i 176.2 del Codi Civil, en la redacció donada per la Llei Orgànica 1/1996, de 15 de gener, de Protecció al Menor, i disposició addicional primera de la Llei 21/1987, d'11 de novembre, presenta sol·licitud de proposta prèvia d'adopció del menor d'edat [?]  
  
Segon. Admesa a tràmit la sol·licitud, es va registrar amb el número 1034/2011, i van prestar-hi el seu consentiment els adoptants, i va ser escoltada la mare biològica (no hi consta filiació paterna).  
Tercer. El Ministeri Fiscal va informar en el sentit de considerar procedent l'adopció del menor d'edat, per ser el més adequat al seu interés, segons informe de data 24 d'abril de 2012.  
Fonaments jurídics  
Únic. L'article 175 del Codi Civil exigix, per a l'adopció, que l'adoptant siga major de 25 anys i que tinga, almenys, 14 anys més que l'adoptant, requerint que este siga menor d'edat no emancipat. L'article 176 determina que, per a iniciar l'expedient d'adopció, cal la proposta prèvia de l'entitat pública a favor de l'adoptant o adoptants que l'entitat haja declarat idonis per a l'exercici de la pàtria potestat. El Codi Civil, en l'article 177, manifesta que: "haurà de consentir l'adopció, en presència del jutge, l'adoptant o adoptants", preceptuant així mateix que "hauran d'assentir a l'adopció en la forma establida en la Llei d'Enjudiciament Civil: 2n. Els pares de l'adoptant que no es trobara emancipat, tret que estigueren privats de la pàtria potestat per sentència ferma o incursos en causa legal per a tal privació". Conforme a l'article 177.3 del Codi Civil "hauran de ser simplement oïts pel jutge: 1r. els pares que no hagen sigut privats de la pàtria potestat, quan el seu assentiment no siga necessari per a l'adopció". L'article 1825 de la Llei d'Enjudiciament Civil de 1881, vigent d'acord amb el que establix la disposició derogatòria única de la Llei d'Enjudiciament Civil, de 7 de gener de 2000, disposa que totes estes actuacions es practicaran amb intervenció del Ministeri Fiscal, que haurà d'emetre el corresponent informe. L'article 108 del Codi Civil determina que "la filiació matrimonial i la no matrimonial, així com l'adoptiva, produïxen els mateixos efectes, d'acord amb les disposicions d'este codi"; l'article 109 del mateix cos legal establix que "la filiació determina els cognoms d'acord amb el que disposa la llei".  
  
En este cas concorren tots els requisits abans exposats, ja que tal com es desprén de la documental que es troba en l'expedient administratiu, tant els adoptants com l'adoptant tenen les edats requerides per la llei. S'han observat també els tràmits exigits, havent consentit l'adopció els adoptants per mitjà de compareixences de data 28 de setembre de 2012, havent-se escoltat la mare biològica (se'n desconeix la filiació paterna). El Ministeri Fiscal va informar favorablement sobre la procedència de l'adopció, tal com consta documentat en la causa. Per tot això, ha de constituir-se l'adopció en els termes interessats, amb les conseqüències inherents a esta constitució, guardant la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, disposa:   
L'adopció del menor d'edat (- nascut a?, data.... i inscrit en el registre civil de la població esmentada, en la secció I, al tom ..., pàgina?), en favor del matrimoni proposat pel Consell d'Adopció de Menors (expedient núm. 37 2006/), tot això en interés del menor.  
  
Que es determine el nom i els cognoms del menor en la forma legalment establida.  
Una vegada siga ferma esta resolució, notifiqueu-la per mitjà d'exhort a l'encarregat del Registre Civil de?, a fi que procedisca a la inscripció de l'adopció al marge de la inscripció de naixement de l'adoptat, després de la qual cosa s'arxivarà este expedient.  
Notifiqueu esta resolució al promotor de l'expedient, a la mare biològica i al Ministeri Fiscal, fent-los saber que, en contra, es pot interposar recurs d'apel·lació en el termini de 20 dies.  
Per a la notificació a la mare biològica, Stana Oniga, en parador desconegut, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Uniu esta resolució al llibre d'actuacions definitives d'este Jutjat, i deixeu testimoniança en les actuacions.  
Esta és la meua interlocutòria, que pronuncie, mane i firme».  
Atés que es desconeix el domicili o la residència actuals de la mare biològica, per providència del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana i en el tauler d'anuncis del jutjat, per a portar a efecte la diligència de notificació de la interlocutòria a Stana Oniga.  
  
Castelló de la Plana, 26 d'abril de 2012.- El secretari judicial: Alexandre Ros Ros.